મનનાં શુદ્ધિકરણ માટે તેને પોતાને અનુકૂળ બનાવવામાં કેવળ વિચારશક્તિ જ નહીં, પરંતુ પોતાની કર્મશક્તિને પણ જોડો. જે કલ્યાણકારી વિચારનું સર્જન કરો તેને આચરણમાં પણ ઊતારો. સૌપ્રથમ તો એ જોઈએ કે, મનની શક્તિ ક્ષીણ ત્યારે જ બને છે જ્યારે મનમાં દુર્ભાવના અને દુર્વિચારો કાર્યરત્ હોય છે. આ સ્થિતિમાં શુભત્વના ચિંતન, મનન અને અભ્યાસથી મનની અશુભ વૃત્તિઓ તથા ખરાબ સંસ્કાર ૫ણ ક્ષીણ બની જાય છે. ક્રમશ: આ પ્રયોગ સતત કરવાથી એક દિવસ એવો આવશે કે મન શુદ્ધ તથા નિર્મળ બની જશે. મનની શુદ્ધ ભાવનાઓને પ્રોત્સાહન આપો. શુભ ચિંતનમાં મનને ૫રોવી રાખો. છતાં ૫ણ જો તે ઉચ્છૃંખલતા આચારે તો તેના ૫ર ધ્યાન ન આપો. તમે જે નિશ્ચિય કર્યો હોય, જે લક્ષ્યનું નિર્ધારણ કર્યું હોય તેને પૂર્ણ કરવા માટે સતત વિચાર કરતાં રહો. આવું કરવાથી તમે જોશો કે તમારું મન એની સમસ્ત ઉચ્છૃંખલતા, ઉદ્દંડતા તથા ચંચળતા છોડીને તમારું દાસ બની જશે.